cyanic-selkie/wikianc huggingface dataset:
नेपालका प्रमुख ताल तलैया तथा कुण्डहरु
फोक्सुण्डो ताल
फोक्सुण्डो ताल नेपालको सबभन्दा गहिरो र ठूलो ताल हो। यो ताल समुद्री सतहभन्दा करिब ३९०० मिटरको उचाइमा छ। यस तालको लम्बाइ ४.८ किलोमिटर., चौडाइ १.६ किलोमिटर र गहिराइ ६५० मिटर छ। कान्जिरोवा हिमालको काखमा अवस्थित यो ताल 'वाई' आकारको छ। फोक्सुण्डो तालबाट सुलिगाँड झरना निस्केको छ। फोकसुण्डो तालको पानीको घनत्व ४०,९०,००,००० घनमिटर रहेको छ भने पानीको बहाव ३.७१५ घनमिटर प्रति सेकेन्ड रहेको छ।
जगदुल्ला ताल डोल्पा जिल्लामा पर्दछ ।
तिलिचो ताल
तिलिचो ताल विश्वको सबैभन्दा बढी उचाईमा रहेका तालहरूमध्येको एक हो । हिमालय पर्वत शृङ्खला अन्तर्गत नेपालको मनाङ जिल्लामा अन्नपुर्ण क्षेत्रभित्र पर्ने यो ताल समुद्र सतहदेखि ४९१९ मिटर उचाईमा छ । यस तालको लम्बाई ४ किलोमिटर, चौडाइ १.२ किलोमिटर र गहिराई सरदर २०० मिटर छ ।
बिसहजारी ताल
बिसहजारी ताल नेपालको चितवन जिल्लामा अवस्थित ताल तथा रामसार क्षेत्र हो । यो ताल समुन्द्र सतहबाट २८६ मिटर (९३८ फिट) को उचाइमा अवस्थित छ । यस ताल तथा रामसार क्षेत्रले जम्मा ३,२०० हेक्टर (७,९०० एकड) क्षेत्रफल ओगटेको छ ।
गोसाइँकुण्ड
नेपालको रसुवा जिल्लामा ४,३८० मिटरको उचाईंमा रहेको गोसाइँकुण्ड चौथाइ माइल फराकिलो निलो पानीको सरोवर हो । यसका वरिपरि अरू १०८ वटा कुण्ड रहेका छन् ।
फेवा ताल
फेवा ताल नेपालको पश्चिमाञ्चल विकास क्षेत्रको गण्डकी अञ्चल, कास्की जिल्लामा अवस्थित अत्यन्तै प्रसिद्ध ताल हो । फेवा ताल समुन्द्रको सतहदेखी ७४२ मिटर (२४३४ फिट) को उचाईंमा स्थित रहेको छ । यस तालले लगभग ५.२३ बर्ग किमी (२ बर्ग माइल) क्षेत्रफल ओगटेको छ | यस तालको औषत गहिराइ ८.६ मिटर (२८ फिट) रहेको छ भने अधिकतम् गहिराइ २४ मिटर (७९ फिट) रहेको छ ।
रुपा ताल
रुपा ताल कास्की जिल्लाको लेखनाथ नगरपालिकामा अवस्थित रमणीय ताल हो । यस नगरपालिकाको दोस्रो ठूलो तालको रूपमा रहेको यस तालको अहिलेको क्षेत्रफल१.१५ वर्ग कि.मि.(११५ हेक्टर) रहेको छ। यस तालले लेखनाथ नगरपालिकाको कुल क्षेत्रफलको १.४% र सम्पुर्ण ताल क्षेत्रको २५% भाग ओगटेको छ । ४.५ देखि ६.०मिटरसम्म गहिराइ भएको यस तालको वर्तमान अवस्था चिन्ताजनक छ । यो ताल नगरपालिकाको वडा नं. १०, ११, १४ र रुपाकोट गाविसको सिमानाभित्र अवस्थित छ ।
बर्फी!
बर्फी! एक भारतीय चलचित्र हो, जसको निर्देशन अनुराग बसुले गरेका हुन् । युस चलचित्रमा रणबीर कपूर प्रियंका चोपडा तथा इलियाना डी'क्रूज मुख्य भुमिकामा रहेका छन् ।
नेपालका प्रमुख ताल तलैया तथा कुण्डहरु
बेगनास ताल
लेखनाथ नगरपालिकाको सबैभन्दा ठूलो तालको रूपमा रहेको यस तालको क्षेत्रफल ३.७३ वर्ग कि. मि. (३७३ हेक्टर ) रहेको छ । यस तालले लेखनाथ नगरपालिकाको कुल क्षेत्रफलको ४.७% र सम्पुर्ण ताल क्षेत्रको ८१% भाग ओगटेको छ । ७.५ देखि १०.६ मिटर गहिराइ भएको यस तालमा बि.स. २०४४ सालमा बाँधबाधेपछि २२० हेक्टरबाट बढि ३७३ हेक्टर पुगेर कूल क्षेत्रपल १५३ हेक्टर बृद्धि भएको छ । यहि बाँधबाट निकालिएको नहरले नगरपालिकाको खुदी फाँट र मालमूल फाँटमा सिंचाइ सुबिधा हुँदै आएको छ ।
मैदी ताल
यो ताल लेखनाथ नगरपालिकाको सबैभन्दा सानो ताल हो। यसको क्षेत्रफल १.१७ हेक्टर रहेको छ । तालले यस नगरपालिकाको कुल क्षेत्रफलको ०.०१४% भाग र ताल क्षेत्रको ०.२५% भाग ओगटेको छ। यो ताल वेगनास, रुपा, खाष्टे, दिपाङ्ग, गुँदे र न्युरेनी तालभन्दा क्रमश:३१८, ९८.२, ११.५१, ७.६७, ४.२५, २.४१ गुणा सानो छ। यो ताल नगरपालिकाको वडा नं. ९ र कालिका गाविसको सीमाभित्र अवस्थित छ। यो ताल वेगनास र रुपा तालभन्दा पश्चिममा र गुँदे, दिपाङ्ग, खाष्टे र न्युरेनी तालभन्दा पूर्वमा रहेको छ।
जिन्दगी न मिलेगी दोबारा
जिन्दगी न मिलेगी दोबारा एक भारतीय चलचित्र हो, जसको निर्देशन जोया अख्तरले गरेकी हुन्। युस चलचित्रमा ऋतिक रोशन अभय देओल तथा फरहान अख्तर मुख्य भूमिकामा रहेका छन्।
इरफान खान
इरफान खान वा इरफान भनेर चिनिने साहबजादे इरफान अली खान (७ जनवरी १९६७ - २९ अप्रिल २०२०) बलिउड र हलिउडमा काम गर्ने भारतीय अभिनेता थिए । भारतीय चलचित्र जगतका उत्कृष्ट अभिनेता मानिने इरफान खानले आफ्नो ३० वर्षको कार्य जीवनमा एक राष्ट्रिय चलचित्र पुरस्कार, एक एसियाली चलचित्र पुरस्कार र चार फिल्मफेयर पुरस्कार जितेका थिए । सन् २०११ मा उनलाई भारतीय नागरिक सम्मानको चौथो क्रममा पर्ने पद्म श्रीबाट सम्मानित गरिएको थियो ।
कयौँ वर्ष सङ्घर्ष गरेका इरफान खानले सन् १९८८ मा सलाम बम्बई ! चलचित्रमा छोटो भूमिका निर्वाह गरेका थिए । सन् २००१ मा सार्वजनिक गरिएको द वारियर नामक बेलायती चलचित्रमा भूमिका खेलेपछि उनले सन् २००३ मा हासिल र सन् २००४ मा मक्बूल चलचित्रहरूमा प्रमुख पात्र खेली लोकप्रिय बनेका थिए । द नेमसेक (सन् २००६), लाइफ इन अ...मेट्रो (सन् २००७) र पान सिंह तोमर (सन् २०११) जस्ता चलचित्रका लागि उनले सकारात्मक आलोचनात्मक प्रतिक्रिया पाएका थिए । उक्त सूचीको अन्तिममा सुचिकृत चलचित्रमा शीर्ष भूमिका निर्वाह गरेका हुनाले उनले सर्वश्रेष्ठ अभिनेताको श्रेणीमा राष्ट्रिय चलचित्र पुरस्कार जितेका थिए । द लन्चबक्स (सन् २०१३), पीकू (सन् २०१५) र तलवार (सन् २०१५) मा प्रमुख भूमिका र द अमेजिङ स्पाइडर-म्यान (सन् २०१२), लाइफ अफ पाई (सन् २०१२), जुरासिक वर्ल्ड (सन् २०१५) र इन्फर्नो (सन् २०१६) मा सहायक भूमिका निर्वाह गरेकाले उनी अन्तर्राष्ट्रिय स्तरमा चर्चित बन्न पुगेका थिए । उनका अन्य चर्चित कार्यहरू अन्तर्गत स्लमडग मिलियनेयर (सन् २००८), न्यू योर्क (सन् २००९), हैदर (सन् २०१४) र गुण्डे (सन् २०१४) जस्ता चलचित्रहरू र इन ट्रीटमेन्ट (सन् २०१०) जस्तो टेलिभिजन शृङ्खला पर्दछन् । उनको सर्वाधिक कमाइ भित्र्याउने चलचित्र हिन्दी मिडियम (सन् २०१७) का लागि उनले सर्वोकृष्ट अभिनेताको श्रेणीमा फिल्मफेयर पुरस्कार प्राप्त गरेका थिए । उक्त चलचित्रको उत्तरकथाको रूपमा सार्वजनिक गरिएको अङ्ग्रेजी मिडियम (सन् २०२०) उनले खेलेको अन्तिम चलचित्र थियो ।
सन् २०१७ मा हिन्दी मिडियमले अन्तर्राष्ट्रिय स्तरमा ₹२ खर्ब ३७ अर्ब कमाएको थियो । सन् २०१८ मा खानलाई न्यूरोएन्डोक्राइन ट्यूमर देखा परेको थियो । २९ अप्रिल २०२० मा ५३ वर्षको उमेरमा ठूलो आन्द्रा सङ्क्रमणको कारण मृत्यु भयो । द गार्डियनका पिटर ब्र्याडशले खानलाई "हिन्दी र अङ्ग्रेजी भाषाका चलचित्रका प्रतिष्ठित र मनोहर कलाकार जसको मिहिनेतले दक्षिण एसिया र हलिउड सिनेमा जगतलाई जोड्ने काम गरेको छ" भनी वर्णन गरेका थिए ।
बाल्यकाल र शिक्षा
खानको जन्म राजस्थानमा पठान वंशजको मुसलमान परिवारमा भएको थियो । खानकी आमा, राजस्थानको टोङ्ककी मूल निवासी सईदा बेगम र पिता, राजस्थानको टोङ्क जिल्लामा पर्ने खजुरिया गाउँका मूल निवासी यासीन अली खान मिलेर टायर व्यवसाय चलाउँथे ।  उनले आफ्नो बाल्यकाल टोङ्क र जयपुरमा बिताएका थिए । इरफान क्रिकेट खेल्नमा पनि उत्कृष्ट थिए र भारतमा प्रथम श्रेणी क्रिकेटको क्षेत्रमा महत्त्वपूर्ण उपलब्धि मानिने सीके नायडू ट्रोफीमा २३ वर्ष मुनिको वर्गमा खेल्न छानिएका थिए । यद्यपि, यात्राको मूल्य तिर्न नसकेर उनले खेलमा भाग लिन सकेका थिएनन् ।
क्विन (चलचित्र)
क्विन एक भारतीय चलचित्र हो, जसको निर्देशन विकास बहलले गरेका हुन्। युस चलचित्रमा कङ्गना राणावत तथा राजकुमार राव मुख्य भुमिकामा रहेका छन्।
इरफान खान
बाल्यकाल र शिक्षा
आफ्नो जोधपुरमा नाट्यशालामा काम गर्ने मामाबाट प्रभावित भई खानले पनि अभिनयमा रुचि देखाए । जयपुरमा खानले प्रख्यात नाट्य कलाकारहरूलाई भेटी उनीहरूसँग नाटक प्रदर्शन गरे । खानले अभिनय सिक्न सन् १९८४ मा नयाँ दिल्लीमा अवस्थित राष्ट्रिय नाट्य विद्यालयमा भर्ना हुनु अघि जयपुरमा कलामा मास्टर्स उत्तीर्ण गरेका थिए ।
मुम्बईले आएपछि खानले एयर कण्डिशनर मर्मत गर्ने काममा हात हाली सन् १९८४ मा आफ्नो प्रेरणाको स्रोत राजेश खन्नाको घर पुगेका थिए । पछि खानले अन्तर्वार्तामा भनेका थिए, "राजेश खन्नाले मेरो तर्फबाट देखेको पागलपन अरू कसैले देखेको छैन । बलिउडमा काम गर्ने सबैभन्दा प्रतिभाशाली कलाकार थिए राजेश खन्ना र उनलाई देख्दा मेरो खुट्टा जमीनमा थिए, मलाई अर्कै जगतमा पुगेको अनुभूति भएको थियो ।"
सन् १९८७ - सन् २००१: सुरुवाती कार्य जीवन र टेलिभिजन अभिनय
राष्ट्रिय नाट्य विद्यालयबाट स्नातक प्राप्त गरेपछि सन् १९८७ मा खानले मीरा नायरको सलाम बम्बई ! मा छोटो भूमिका निर्वाह गरी अभिनय सुरु गरे । यद्यपि, उनको अभिनयलाई चलचित्रको अन्तिम संस्करणमा सार्वजनिक गरिएन । उनले दूरदर्शनमा प्रसारित मिखाइल शात्रोवको कथामा आधारित उदय प्रकाशद्वारा अनुवाद गरिएको लाल घाँस पर नीले घोडें कार्यक्रममा लेनिनको भूमिका निर्वाह गरेका थिए । उनले पछि डरमा क्रमिक हत्याराको प्रमुख खलनायक भूमिका निर्वाह गरे । उनले अली सरदार जाफरीद्वारा निर्मित कहकशाँमा क्रान्तिकारी उर्दू कवि र मार्क्सवादी राजनीतिज्ञ मखदूम मोहिउद्दीनको भूमिका खेलेका थिए । उनले सन् १९९० को दशक भरि चाणक्य, भारत एक खोज, सारा जहां हमारा, बनेगी अपनी बात, चन्द्रकान्ता, श्रीकान्त, दूरदर्शनमा प्रसारित अनुगूँज, स्टार प्लसमा प्रसारित स्टार बेस्टसेलर, स्पर्श र  डीडी नेशनलमा प्रसारित द ग्रेट मराठा जस्ता टेलिभिजन कार्यक्रमहरूमा काम गरे ।  उनले सन् १८८८ को देवकी नन्दन खत्रीको उपन्यासमा आधारित चन्द्रकान्तामा दुइटा भूमिका निर्वाह गरेका थिए ।
सन् १९८९ मा उनी रूपा गाङ्गुलीसँग बासु चटर्जीको सकारात्मक आलोचना पाएको चलचित्र कमला की मौतमा देखिएका थिए । सन् १९९० मा एक डाक्टर की मौत र सन् १९९८ मा सच अ लङ वे लगायत अन्य कयौँ ध्यान नदिइएका चलचित्रमा काम गरेका खानले सञ्जय खानको टेलिभिजन शृङ्खला जय हनुमानमा वाल्मीकिको भूमिका खेलेका थिए । सन् २००१ मा उनी त्रासजन्य प्रसङ्गयुक्त टेलिभिजन शृङ्खला श्श्श...कोई हैको "फ्रम रियल टू रील" नामक भागमा देखिएका थिए ।
सन् २००१ - सन् २००८: लोकप्रियता
आसिफ कपाडियाले उनलाई द वारियरमा अभिनय गर्ने अवसर दिएका थिए र त्यसको छायाङ्कन हिमाञ्चल प्रदेश र राजस्थानमा ११ हप्ताको समयावधिमा पूरा भएको थियो । सन् २००१ मा द वारियरलाई अन्तर्राष्ट्रिय चलचित्र उत्सवहरूमा सार्वजनिक गरिएको थियो ।
सन् २००३ र सन् २००४ को बीचमा उनले अश्विन कुमारको लघु चलचित्र रोड टू लदाखमा काम गरेका थिए जसका लागि उनले अन्तर्राष्ट्रिय स्तरमा सकारात्मक प्रतिक्रिया पाएका थिए । त्यही वर्ष उनले शेक्सपियरको म्याकबेथको आधिकारिक हिन्दी रूपान्तरण मक्बूलमा शीर्ष भूमिका निभाई ख्याती प्राप्त गरेका थिए ।
उनले सन् २००५ मा सार्वजनिक गरिएको रोगमा आफ्नो कार्य जीवनको प्रथम प्रमुख भूमिका निर्वाह गरेका थिए । उनको अभिनयको धेरैले प्रशंसा गरेका थिए । एउटा चलचित्र समालोचकले लेखेका थिए, "इरफानका आँखाले उनका शब्द भन्दा बढी प्रभाव पार्छन् र जुन पनि दृश्यमा उनले अभिनय गरिरहेका हुन्छन्, उनका साथी बड्डीसँग कुरा गरिरहेको होस् वा सुहेलसँग झगडा गरिरहेको होस्, उनले आफ्नो अभिनय गर्ने क्षमताको स्पष्टसँग पुष्टि गर्छन् ।" त्यसपश्चात उनले धेरै चलचित्रमा प्रमुख पत्र वा खलनायकको भूमिका निर्वाह गरिरहे । सन् २००४ मा उनले हासिल चलचित्रमा आफ्नो अभिनयका लागि फिल्मफेयर सर्वश्रेष्ठ खलनायक पुरस्कार प्राप्त गरे । उनले तेलुगु चलचित्र सैनिकुडूमा पनि खलनायकको भूमिका निभाएका थिए ।
सन् २००७ मा उनी द नेमसेक र लाइफ इन अ...मेट्रो चलचित्रहरूमा देखिएका थिए । उल्लिखित दोस्रो चलचित्रमा उनको र कोङ्कणा सेनको प्रेम प्रसङ्गले गर्दा उनले फिल्मफेयर सर्वश्रेष्ठ सहायक अभिनेता पुरस्कार जितेका थिए । त्यही वर्ष उनी अ माइटी हार्ट र द दार्जिलिङ लिमिटेड जस्ता अन्तर्राष्ट्रिय चलचित्रमा पनि अभिनय गर्न थाले ।
बलिउडमा सफलता पाए पनि उनले टेलिभिजनमा काम गर्न भने छोडेनन् । उनले स्टार वनमा प्रसारित मानो या ना मानो र क्या कहें जस्ता कार्यक्रममा प्रस्तुतकर्ताको भूमिका निभाए ।
सन् २००८ - सन् २०२०: अन्तर्राष्ट्रिय सफलता
खानले सन् २००८ मा स्लमडग मिलियनेयरमा प्रहरी निरीक्षक खेलेका थिए जसका लागि उनले र चलचित्रका अन्य कलाकारहरूले सर्वश्रेष्ठ चलचित्र प्रदर्शनका लागि स्क्रीन एक्टर्स गिल्ड पुरस्कार जितेका थिए । उनका बारेमा ड्यानी बोयलले भनेका थिए, "कुनै पनि पात्रको 'नैतिक केन्द्र' खोज्ने विशेष र प्राकृतिक क्षमता छ उनमा, जसले गर्दा स्लमडग हेर्दा पनि उनको पात्रले जमाललाई निर्दोष भनेर छोड्छन् भन्ने हामीलाई विश्वास रहिरहेको हुन्छ ।" बोयलले उनलाई एउटै चाललाई बारम्बार उत्कृष्ट ढङ्गले प्रदर्शन गर्ने खेलाडीसँग तुलना गरेका छन् । "उनको प्रस्तुति हेर्नमा नै रमाइलो हुन्छ ।"
सन् २००९ मा उनले एसिड फ्याक्ट्रीमा प्रमुख भूमिका खेले । त्यही साल उनी चलचित्र न्यू योर्कमा एफबिआइ कर्मचारीको भूमिकामा देखिए । उनले मीरा नायरद्वारा निर्देशित नटाली पोर्टम्यान भएको न्यू योर्क, आइ लभ यू नामक १२ भागमा विभाजित चलचित्रमा गुजराती हिरा व्यापारी खेलेका थिए ।
सन् २०१० मा उनले इन ट्रीटमेन्ट नामक एचबीओ शृङ्खलामा श्रीमतीको मृत्यु पछि महसुस भएको एक्लोपनलाई कम गर्न न्यू योर्क सहरको ब्रुकलिनमा बसाइ सरेका सुनिलको भूमिका निर्वाह गरे ।
सन् २०१४ मा उनी गुण्डेमा देखिएका थिए जसले बक्स अफिसमा मध्यम कमाइ बटुल्यो । उनी दी एक्स्पोजेमा विशेष उपस्थिति र हैदरमा प्रमुख भूमिका निर्वाह गरेका थिए । सन् २०१५ मा उनले दीपिका पादुकोण र अमिताभ बच्चनसँग पीकूमा प्रमुख भूमिका खेलेका थिए । खानले त्यही साल जुरासिक वर्ल्डमा पनि सहायक अभिनेताको काम पाएका थिए र तलवारका लागि सकारात्मक आलोचनात्मक प्रतिक्रिया पाएका थिए । अक्टोबर २०१५ मा ऐश्वर्या रायको साथमा जज्बामा अभिनय गरेका थिए जसका लागि पनि उनले सकारात्मक आलोचनात्मक प्रतिक्रिया पाएका थिए । त्यसपश्चात उनले रोबर्ट ल्याङडनको पुस्तकमा आधारित इन्फर्नोमा टम ह्याङ्क्ससँग सहायक भूमिकामा काम गरेका थिए । त्यही साल, सन् २०१६ मा उनले निशिकान्त कामतद्वारा निर्देशित मदारी चलचित्रमा पनि अभिनय गरेका थिए ।
सन् २०१७ मा खानले हिन्दी मिडियम लगायत दुइटा चलचित्रमा काम गरे । चलचित्रमा राज बत्राको भूमिका निर्वाह गरेका खानले फिल्मफेयर सर्वश्रेष्ठ अभिनेता पुरस्कार प्राप्त गरेका थिए । भारत र चीनमा रातारात प्रसिद्ध भएको हिन्दी मिडियमले खानको सर्वाधिक कमाइ भित्र्याएको चलचित्रको स्थानबाट द लन्चबक्सलाई प्रतिस्थापन गरेको थियो । उनले त्यो वर्ष डूबमा पनि काम गरेका थिए । सन् २०१७ मा उनको चलचित्रले अन्तर्राष्ट्रिय स्तरमा ₹२ खर्ब ३७ अर्ब कमाएको थियो । त्यसपछि उनी पार्वती तिरुवोतद्वारा अभिनित प्रथम हिन्दी चलचित्र करीब करीब सिङ्गलमा प्रमुख भूमिका निर्वाह गरे जसका लागि उनले सकारात्मक आलोचनात्मक प्रतिक्रिया पाएका थिए ।
हिन्दी मिडियमको उत्तरकथाको रूपमा १३ मार्च २०२० मा सार्वजनिक गरिएको होमी अदजानियाद्वारा निर्देशित अङ्ग्रेजी मिडियम खानले खेलेको अन्तिम चलचित्र थियो ।
व्यक्तिगत जीवन
२३ फेब्रुअरी १९९५ मा खानले राष्ट्रिय नाट्य विद्यालयको सहपाठी र लेखिका सुतापा सिकदरसँग प्रेम विवाह गरे । उनका बाबिल र आयान गरी दुइटा छोरा जन्माए ।
पछि गएर इरफानले आफ्नो नाममा "खान" लेख्न छोडे । सन् २०१६ मा लिइएको अन्तर्वार्ता अनुसार उनले आफूलाई आफ्नो वंशले होइन, कामले चिनाउन चाहन्थे ।
रोग र मृत्यु
मार्च २०१८ मा खानले ट्विटरमा उनको न्यूरोएन्डोक्राइन ट्यूमरको बारेमा खुलासा गरेका थिए । एक वर्ष आफ्नो रोगको उपचार गरी खान फेब्रुअरी २०१९ मा भारत फर्केका थिए ।
उनलाई २८ अप्रिल २०२० मा कोकिलाबेन धीरूभाई अम्बानी अस्पतालमा भर्ना गरिएको थियो, जहाँ उनको ठूलो आन्द्राको सङ्क्रमणको लागि उपचार सुरु गरिएको थिए । अर्को दिन उक्त सङ्क्रमणको कारणले उनको मृत्यु भयो । उनकी ९३ वर्षीय आमा सईदा बेगमको पनि ४ दिन पहिले जयपुरमा मृत्यु भएको थियो ।
विश्वभरका हस्तीहरूले उनको मृत्युको समाचारमा आफ्नो शोक जनाउँदै उनको परिवार प्रति समवेदना व्यक्त गरेका थिए । उनका छोराहरूले उनको दाहसंस्कार गरी उनलाई मुम्बईको वर्वोसा कब्रिस्तानमा गाडिएको थियो ।
मोक्षभूमि
मोक्षभूमि केशव दाहालद्वारा लिखित नेपाली उपन्यास हो। यो पुस्तक अक्टोबर ६, २०२० (बि.सं. २०७७ अशोज २०) मा "किताब पब्लिसर्स' द्वारा प्रकाशित भएको थियो।   यो पुस्तक प्रतिष्ठित मदन पुरस्कार (२०७७) को लागि मनोनित  भएको  थियो।  दाहाल राजनीतिक कार्यकर्ता र लेखक हुन् । दाहालको यो पहिलो उपन्यास हो ।
पृष्ठभूमि
पुस्तक सन् १२८० मा मध्यकालीन खासा राज्यको कथा हो । जब सम्राट क्रचलदेवले आफ्नो युद्ध अपराधको प्रायश्चित गर्न करिब १० हजार दासहरूलाई मुक्त गर्ने निर्णय गरे, सम्पूर्ण राज्य उन्मादमा फस्यो।
सिञ्जा उपत्यकामा हलचल मचिन्छ । त्यो उथलपुथलसँगै खस-आर्य जातीय श्रेष्ठता र मानव श्रेष्ठताको ठूलो बहस सुरु हुन्छ। ती स्वतन्त्र दासहरूको प्रेम, यौन, संघर्ष र मुक्तिको बहस सुरु हुन्छ। पुस्तकले थप ती दासहरू को यात्रा र आफ्नो अस्तित्व को लागि आफ्नो खोजको कथा बारे दर्शाउछ
विषयवस्तु
मोक्षभूमिले ती व्यक्तिहरूको कथालाई प्रकाश पार्छ जसको संघर्षमा सारा सभ्यता खडा छ तर ठूलो योजनामा समाजले उनीहरूको योगदान बिर्सिएको छ। पुस्तकमा जातीय व्यवस्थाका खराबी र समाजद्वारा मानव जातिको वर्गीकरणको बारेमा पनि चर्चा गरिएको छ। आधुनिक नेपाली समाजमा अझै पनि प्रचलित प्राचीन राज्यको विद्यमान दुष्ट र भेदभावपूर्ण परम्पराको रूपक पुस्तक हो ।
पुरस्कारहरू
पुस्तकले सन् २०७८ को पद्मश्री साहित्य पुरस्कार प्राप्त गर्‍यो ।  उक्त पुरस्कार खेमलाल–हरिकला लामिछाने समाज कल्याण प्रतिष्ठानले प्रदान गरेको हो ।  नेपाली साहित्यमा योगदान पुर्‍याए बापत हरेक वर्ष यो पुरस्कार प्रदान गरिन्छ । पुरस्कारको नगद राशी रु. ३००,०००।  यो पुस्तक नेपाली साहित्यको सर्वोच्च सम्मान मदन पुरस्कारका लागि पनि छनोट भएको थियो ।
किरिबाटी राष्ट्रिय फुटबल टोली
किरिबाटी राष्ट्रिय फुटबल टिम अन्तर्राष्ट्रिय फुटबल प्रतियोगिताहरूमा किरिबाटीको प्रतिनिधित्व गर्ने पुरुष फुटबल टिम हो । यो किरिबाटी फुटबलको लागि शासकीय निकाय किरिबाटी टापु फुटबल संघको नियन्त्रणमा रहेकोे छ । यो फिफा द्वरा मान्यता प्रप्त र ओएफसीको सदस्य राष्ट्र हो ।
दबंग
दबंग (Dabangg) एक भारतीय चलचित्र हो, जसको निर्देशन अभिनव कश्यपले गरेका हुन् । युस चलचित्रमा सलमान खान, अरबाज खान तथा सोनाक्षी सिन्हा मुख्य भुमिकामा रहेका छन् ।
लियोन ओसमेन
लियोन ओसमेन (जन्म: ४ मार्च १९९२) एक अवकास लिएका अङ्ग्रेजी पेशेवर फुटबल खेलाडी हुन जसले मध्यपंक्ति स्थानबाट खेल्ने गर्थे । ओसमेनले आफ्ने धेरै जस्तो समय एभर्टनमा बिताएका थिय । ओसमेनले डर्बी काउन्टि र कार्लिस्ल युनाइटेडमा कर्जाको रूपमा खेलेका थिय ।ओसमेन तीस वर्षको हुँदा इङ्ल्यान्ड राष्ट्रिय टिमको लागि दुई अन्तर्राष्ट्रिय उपस्थिति जनाएका छन् ।
मार्टिन केली
मार्टिन केली (जन्म: २७ अप्रिल १९९०) एक अङ्ग्रेजी पेशेवर फुटबल खेलाडी हुन जसले अङ्ग्रेजी क्लब क्रिस्टल प्यालेस र इङ्ल्यान्ड राष्ट्रिय फुटबल टिमको लागि रक्षापंक्तिको स्थानबाट खेल्छन् ।
शोले (१९७५ चलचित्र)
शोले (Sholay) एक भारतीय चलचित्र हो, जसको निर्देशन रमेश सिप्पीले गरेका हुन्। युस चलचित्रमा धर्मेन्द्र, संजीव कुमार तथा अमिताभ बच्चन मुख्य भूमिकामा रहेका छन्।
एन्ड्रयु जोनसन
एन्ड्रयु जोनसन (जन्म: १० फेब्रुअरी १९८१) एक अवकास लिईका अङ्ग्रेजी पेशेवर फुटबल खेलाडी हुन जसले अग्रपंक्तिको स्थानबाट खेल्ने गर्थे । जोनसनले प्रिमियर लिगका तिनबटा साथै अन्य क्लबबाट पनि खेलेका थिय । सन् २०१६ का अनुसार जोनसनले क्रिस्टल प्यालेसका लागि क्लब राजदूत थिय ।
नेपालका खानीहरू
नेपालमा निम्न खानीहरु पाइएका छन् :नुनखानी-मुस्ताङको थाकखोला
श्योपुर जिल्ला
श्योपुर जिल्ला भारतीय राज्य मध्य प्रदेशको एउटा जिल्ला हो।
२०१५ क्रिकेट विश्व कप फाइनल
२०१५ क्रिकेट विश्व कप का फाइनल म्याच २९ मार्च २०१५ मा अस्ट्रेलियाको मेलबर्नमा स्थित मेलबर्न क्रिकेट मैदानमा अस्ट्रेलिया क्रिकेट टीम र न्युजिल्यान्ड क्रिकेट टीमको बीच खेलिएको थियो । यस विश्व कपको मेजबान देश पनि अस्ट्रेलिया र न्युजिल्यान्ड नै थियो । म्याचमा न्युजिल्यान्डले पहिलो ब्याट गरेर ४५ ओवरमा १९३ रन मात्र बनाउन सफल भयो जवाबमा कङ्गारू टीमले ३३.१ ओवरमा ३ तीन विकेट खोकर म्याच जीत्न सफल भयो । यो फाइनल म्याचमा दर्शकको संख्या लगभग ९३,०१३ थियो ।
हिम रेखा
पहाडमा जुन ठाउँ देखी हिउँ पाइन थाल्छ र त्यसमाथि सधैं हिउँ पर्छ, त्यसलाई हिम रेखा भनिन्छ | नेपाल मा १६ हजार फिटको उचाइमा हिम रेखा छ र यसभन्दा माथि सधैं हिउँ परिरहन्छ |
२०१४ ओएफसी महिला राष्ट्र कप
२०१४ ओएफसी महिला राष्ट्र कप वा महिला च्याम्पियनसिप, ओशेनिया फुटबल सङ्घद्वरा आयोजना गरिएको ओएफसी महिला राष्ट्र कप को १० औँ संस्करण थियो जुन पपुवा न्यूगिनीमा २५ देखि २९ अक्टोबर २०१४ मा आयोजित भएको थियो ।
खरगोन जिल्ला
खरगोन जिल्ला भारतीय राज्य मध्य प्रदेशको एउटा जिल्ला हो।
बडवानी जिल्ला
बडवानी जिल्ला भारतीय राज्य मध्य प्रदेशको एउटा जिल्ला हो।
छतरपुर जिल्ला
छतरपुर जिल्ला भारतीय राज्य मध्य प्रदेशको एउटा जिल्ला हो।
प्रधान मध्याह्न
प्रधान मध्याह्न वा प्रधान मध्याह्न रेखा भौगोलिक निर्देशाङ्क प्रणालीमा मध्याह्न रेखा (देशान्तरको रेखा) हो जसमा देशान्तर० डिग्रीको रूपमा परिभाषित गरिएको छ। अर्को शब्दमा भन्नुपर्दा बेलायतको ग्रिनविच भन्ने ठाउँ छुने गरि खिचिएको ० डिग्रीको मध्याह्न रेखा भन्ने बुझिन्छ। एक मध्याह्नरेखा र यसको पूर्वाह्न रेखामा (३६० डिग्री-प्रणालीमा भएको १८०औँ मध्याह्नरेखा) एकदमै ठूलो वृत्त बन्छ। यो ठूलो वृत्तले गोलाकार रूपमा दुई गोलार्द्धलाई विभाजन गर्दछ। यदि कुनै व्यक्तिले पूर्व र पश्चिम दिशाबाट परिभाषित प्रमुख मध्याह्नरेखाबाट प्रयोग गर्छ भने त्यसलाई पूर्वीय गोलार्द्ध र पश्चिमी गोलार्द्ध भन्न सकिन्छ।
डेङ्गी
डेङ्गी (गल्तीले डेङ्गु पनि लेखिने) ज्वरो लामखुट्टेको टोकाइबाट सर्ने र शीतोष्ण तथा समशीतोष्ण भूभागमा फैलिने रोग हो। यो रोग डेङ्गी भाइरसका कारणले लाग्ने गर्दछ। सामान्यतया डेङ्गी भाइरसको सङ्क्रमण भएको तीनदेखि चौध दिनपछि यसका लक्षणहरू देखिन थाल्छन्। यसका प्रमुख लक्षणहरू ज्वरो आउने, टाउको दुख्ने, बान्ता हुने, मांसपेसी तथा जोर्नीहरूमा पीडा हुने र छालामा एक प्रकारको रातो दाग देखिने आदि हुन्।  यो रोग निको हुन दुईदेखि सात दिनसम्म लाग्न सक्छ। केही बिरामीहरूमा यो रोग विकसित (डेङ्गी हेमोरेजिक फिबर) भएर रक्तस्राव हुन्छ र ज्यान नै जोखिममा पर्न सक्छ। यो अवस्थामा रक्तस्राव हुने मात्र नभइ रगतमा प्लेटेलेट्सको मात्रा कम हुने तथा रगतको प्लाज्मा खेर जाने हुन सक्छ। त्यस्तै डेङ्गीको अर्को विकसित रूप डेङ्गी सक सिन्ड्रोम पनि हो। यो अवस्थामा बिरामीको रक्तचाप घटेर खतरनाक अवस्थामा पुग्छ।
डेङ्गी धेरै प्रजातिका लामखुट्टेहरूका माध्यमबाट मानिसहरूमा सर्न सक्छ। यो रोगका भाइरसहरू पाँच प्रकारका छन्। यी मध्ये कुनै एकको सङ्क्रमण भएपछि हाम्रो शरीरले जीवनभरका लागि त्यस प्रजातिको भाइरसका विरुद्ध प्रतिरोध क्षमता प्राप्त गर्दछ। तर यस्तो प्रतिरोध क्षमताले अन्य प्रजातिका भाइरसका विरुद्ध छोटो अवधिका लागि मात्रै काम गर्छ। एकपछि अर्को गरी लगातार हुने सङ्क्रमणले गम्भीर जटिलताको खतरालाई बढावा दिन्छ। डेङ्गीको पहिचानको टुङ्गो लगाउन धेरै परीक्षणहरू उपलब्ध छन्। यस्ता परीक्षणहरूमा बिरामीको रगतमा डेङ्गीको भाइरसविरुद्ध शरीरले पैदा गर्ने एन्टिबडी वा उक्त भाइरसको आरएनए पत्ता लगाउने गरिन्छ।
केही देशहरूमा डेङ्गीको सङ्क्रमणबाट बचाउने एउटा खोपलाई मान्यता दिइएको छ तर अहिलेसम्म यसको व्यापारिक उत्पादन गरिएको छैन। डेङ्गीबाट बच्न लामखुट्टेको वासस्थानहरू नष्ट गर्ने तथा लामखुट्टेको टोकाइबाट बच्नु पर्छ। यसका लागि मानिसको बसोवास क्षेत्रमा अनावस्यक रूपमा पानी जम्न नदिने वा जमेको पानीलाई ढाकेर राख्ने तथा सकेसम्म शरीरका धेरै भाग ढाक्ने कपडा लगाउने गर्न सकिन्छ। भर्खरै देखा परेको मन्द वा मध्यम खालको डेङ्गी छ भने मुखबाट वा नसाबाट(इन्ट्राभेनस) तरल पदार्थ दिएर उपचार गरिन्छ। गम्भीर खालको डेङ्गीको उपचार गर्न बिरामीलाई रगत दिनु आवस्यक हुन सक्छ। यो रोगका कारण प्रत्येक वर्ष करीब पाँचलाख मानिसहरू अस्पताल भर्ना हुने गरेका छन्।  डेङ्गी लागेको बेलामा इबुप्रोफिन जस्ता नन्स्टेरोइडल एन्टि इन्फ्लामेटरी औषधिहरू प्रयोग गर्नु हुँदैन।
डेङ्गी दोस्रो विश्वयुद्धको समयदेखि विश्वव्यापी समस्या बनेको हो। हाल यो रोग विश्वका ११० देशहरूमा व्याप्त छ। प्रत्येक वर्ष यो रोगका कारण करीब ५ करोडदेखि ५ करोड २८ लाख मानिसहरू बिरामी पर्ने गरेका छन्। जसमध्ये करीब दसहजारदेखि बीसहजार मानिसहरूको मृत्यु हुने गरेको छ।  डेङ्गीको महामारीको बारेमा सन् १७७९ लिखित तथ्य भेटिएको छ। यो रोग भाइरसका कारणले लाग्ने र लामखुट्टेका कारणले मानिसमा सर्ने गरेको तथ्य बीसौँ सताब्दीमै पत्ता लागेको थियो।  लामखुट्टेको निर्मुल पार्न असम्भव जस्तै भएकोले सिँधै भाइरसलाई नियन्त्रण गर्ने औषधिहरूको बारेमा पनि अध्ययन भइरहेको छ।
लक्षण तथा चिह्नहरू
सfमान्यतया डेङ्गी भाइरसको सङ्क्रमण भएका करीब ८० प्रतिशत मानिसहरूमा रोगका कुनै लक्षणहरू देखिँदैनन् वा देखिए पनि हल्का ज्वरो जस्ता सामान्य खालका लक्षणहरू मात्र देखिन्छन्। सङ्क्रमित मध्ये करीब ५ प्रतिशत मानिसहरूमा गम्भीर प्रकारको डेङ्गी लाग्ने गर्दछ भने ती मध्ये पनि निकै कम मानिसहरू यस रोगका कारण  मृत्युको मुखमा पुग्ने गर्दछन्।   यो रोग छिप्पिन तीनदेखि १४ दिन लाग्ने भए पनि धेरैजसो बिरामीहरूमा यो रोगले ४ देखि ७ दिनमै पूर्णता पाउँछ।  त्यसैले डेङ्गीको जोखिममा रहेका स्थानहरूमा गएर फर्किएका मानिसहरूमा घर पुगेको १४ दिनपछि डेङ्गी वा अन्य लक्षणहरू देखापर्ने सम्भावना हुँदैन। प्रायजसो बालबालिकाहरूमा डेङ्गीको सङ्क्रमण हुँदा सामान्य रुगा तथा सङ्क्रामक पखाला (ग्यास्ट्रोइन्टेराइटिस) भएको जस्तै लक्षणहरू देखिने गर्दछन्। त्यस्तै बालबालिकाहरूमा विभिन्न जटिलताहरू देखा पर्ने जोखिम पनि तुलनात्मक रूपमा बढी नै हुन्छ।   सुरुवातमा यसका अन्य लक्षणहरू मन्द खालका भए पनि उच्च ज्वरो पनि देखा पर्छ।
क्लिनिकल कोर्स
डेङ्गीको पहिचानका लागि मुख्य लक्षणहरू अचानक ज्वरो आउने, टाउको दुख्ने (साधारणतया आँखाको पछाडि दुख्ने) मांसपेसी तथा जोर्नी दुख्ने आदि हुन्। डेङ्गीका रोगीहरूको मांसपेसी तथा जोर्नी दुख्ने हुनाले यसलाई हड्डीतोड ज्वरो (अङ्ग्रेजीमा ब्रेकबोन फिबर) पनि भन्ने गरिन्छ। यो रोग लागेको अवधिलाई तीन चरणमा विभाजन गरिएको छ: लक्षणहरू सुरु हुने अवस्था (फेब्राइल), गम्भीर अवस्था (क्रिटिकल) तथा निको हुने अवस्था (रिकभरी)। लक्षण सुरु हुने अवस्थामा ४० डिग्री सेल्सियस (१०४ डिग्री फरेन्हाइट) भन्दा पनि उच्च ज्वरो आउने, शरीरमा पीडा महशुस हुने तथा टाउको दुख्ने जस्ता लक्षणहरू देखिन्छन्। यो अवस्था प्राय जसो दुईदेखि सात दिनसम्म रहने गर्दछ।  वाकवाकी लाग्ने तथा बान्ता हुने पनि हुन सक्छ। डेङ्गीको सङ्क्रमण भएका ५०-८०% बिरामीहरूमा लक्षण देखिन सुरु भएको पहिलो वा दोस्रो दिनमा छाला रातो तथा तातो हुने समस्या देखा पर्ने गर्दछ। पछि बढ्दै गएर दादुरा लागेको जस्तो ससाना फोकाहरू देखा पर्छन। रातोको बिचमा सेतो हुने फोकाहरू पनि देखिन सक्छ। यस्ता फोकाहरूलाई अङ्ग्रेजीमा 'आइस्ल्यान्ड अफ ह्वाइट इन अ सी अफ रेड' ( रातो समुद्रमा गोराहरूको टापु) भन्ने गरिन्छ। यो अवस्थामा शरीरमा हुने केशिकाहरू फुटेर छालामा ससाना राता थोप्लाहरू (अङ्ग्रेजीमा पिटिकी भनिने) देखा पर्ने र मुख तथा नाकका म्युकस मेम्ब्रेनबाट सामान्य रक्तस्राव हुने जस्ता लक्षणहरू पनि देखापर्न सक्छ।
टीकमगढ जिल्ला
टीकमगढ जिल्ला भारतीय राज्य मध्य प्रदेशको एउटा जिल्ला हो।
प्रतिलोम
पृथ्वीको विपरित भागलाई प्रतिलोम भनिन्छ | अङ्ग्रेजीमा प्रतिलोमलाई Antipodes भनिन्छ |
२०१८ ओएफसी महिला राष्ट्र कप
२०१८ ओएफसी महिला राष्ट्र कप वा पहिला (ओएफसी महिला च्याम्पियनसिप को रूपमा चिनिने), ओएफसी महिला राष्ट्र कपको ११ औँ संस्करण हो । यो ओशिनिया क्षेत्रका महिलाहरू राष्ट्रिय फुटबल टिमका लागि आयोजना गरिने अन्तर्राष्ट्रिय फुटबल प्रतियोगिता हो । यो ओशेनिया फुटबल सङ्घद्वरा सञ्चालित छ । यो प्रतियोगिता न्यु क्यालेडोनिया मा १८ नोभेम्बर देखि १ डिसेम्बर २०१८ सम्म आयोजना गरिनेछ ।
प्रतियोगिता २०१९ फिफा महिला विश्वकपको लागि ओशिनियाका महिला राष्ट्रिय फुटबल टोलीहरूका लागि छनोट खेल हुनेछ र यसका बिजेता जुन फ्रान्समा विश्व कपमा छनोट हुनेछन् । तिनीहरू २०२० ग्रीष्म ओलम्पिक महिला फुटबल प्रतियोगिताको लागि पनि स्वाचालित रूपमा छनोट हुनेछन् । जबसम्म टोली अन्तर्राष्ट्रिय ओलम्पिक समिति (आईओसी)को सदस्य रहनेछ ।
न्युजिल्यान्ड साबिक बिजेताको रूपमा मैदान प्रवेश गर्नेछ ।
आगर मालवा जिल्ला
आगर मालवा जिल्ला भारतीय राज्य मध्य प्रदेशको एउटा जिल्ला हो।
मार्क बुन
मार्क बुन (जन्म: १६ नोभेम्बर १९८४) एक अङ्ग्रेजी पेशेवर फुटबल खेलाडी हुन जसले अङ्ग्रेजी क्लब एस्टन भिल्लामा गोलरक्षकको रूपमा कार्यरत छन् ।
२०१० ओएफसी महिला च्याम्पियनसिप
२०१० महिला च्याम्पियनसिप वा ओएफसी महिला राष्ट्र कप, ओशेनिया फुटबल सङ्घद्वरा आयोजना गरिएको महिला राष्ट्रिय टोलीहरूको अन्तर्राष्ट्रिय फुटबल प्रतियोगिता हो जुन २९ सेप्टेम्बर देखि ८ अक्टोबर २०१० सम्म अकल्याण्ड, न्युजिल्यान्डमा आयोजित भएको थियो । यो प्रतियोगिता ओएफसी महिला राष्ट्र कपको ९ औँ संस्करण थियो । यसमा पहिलो पटक, आठ टोलीले भाग लिएका थिए भने यसमा कुल मिलाएर १६ खेलहरू खेलिएको थियो ।
यस प्रतियोगिताले ओएफसीका महिला फुटबल टोलीहरूका लागि विश्वकपको लागि छनोट खेलका रूपमा सेवा गर्नेछ । यसको बिजेता २०११ फिफा महिला विश्वकपको लागि स्वाचालित रूपमा छनोट हुने छ ।
२००७ ओएफसी महिला च्याम्पियनसिप
२००७ महिला च्याम्पियनसिप वा ओएफसी महिला राष्ट्र कप, ओशेनिया फुटबल सङ्घद्वरा आयोजना गरिएको महिला राष्ट्रिय टोलीहरूको अन्तर्राष्ट्रिय फुटबल प्रतियोगिता हो जुन ९ अप्रिल देखि १३ अप्रिल २००७ सम्म पपुवा न्यूगिनीमा आयोजित भएको थियो । यो प्रतियोगिता ओएफसी महिला राष्ट्र कपको ८ औँ संस्करण थियो ।
मृत उपत्यका
मृत उपत्यका (अङ्ग्रेजी: Death Valley) उत्तरी अमेरिकामा अवस्थित छ । यो उत्तरी अमेरिकाको सबैभन्दा तातो र सुख्खा ठाउँ हो, जहाँ वर्षा अति कम हुन्छ ।
याम्बुनेर
याम्बुनेर बिना थिङ तामाङको कथा सङ्ग्रह हो । यो फिनिक्स बुक्स द्वारा अगस्त २६, २०२०  मा प्रकाशित भएको थियो। यो लेखकको तेस्रो पुस्तक हो। पुस्तकमा १३ ओटा  कथाहरू छन्।
सारांश
पुस्तकमा समावेश कथाहरू यस प्रकार छन्:
विषयवस्तु
सीमान्तकृत तामाङ समुदायको पीडा र संघर्ष यस पुस्तकको मुख्य विषयवस्तु हो । पुस्तकले नेपाली समाजका विभिन्न सांस्कृतिक विकृतिहरू जस्तै जातीय व्यवस्था, धर्म र वर्गीय भेदभाव र पितृसत्तालाई पनि समेटेको छ ।
समलोचना
पुस्तकले समीक्षकहरूबाट सकारात्मक प्रतिक्रिया पाएको छ। शिलापत्र पत्रिकाका ज्ञानु अधिकारीले कथाहरू "सामाजिक यथार्थवादमा आधारित" भएकोमा प्रशंसा गरे। गौरी तमुले पुस्तकलाई ‘नेपाली साहित्यको तथाकथित स्तर तोडेको’ भन्दै प्रशंसा गरेकी छन् । नयाँ पत्रिका दैनिकका प्रकाश थमसुहाङले यसलाई ‘ठोस कृति’ भनेका छन् ।
इन्दौर जिल्ला
इन्दौर जिल्ला भारतीय राज्य मध्य प्रदेशको एउटा जिल्ला हो।
लाभा
ज्वालामुखी पहाडबाट चट्टान, धातु, पानी र वाष्प मिली बनेको पदार्थ पग्लिएर तरल अवस्थामा निक्लिन्छ | यसैलाई लाभा भनिन्छ |
मुख्यमन्त्री (नेपाल)
नेपालमा मुख्यमन्त्री प्रत्येक सात प्रदेशको निर्वाचित सरकार प्रमुख हो। मुख्यमन्त्री नेपालको संविधानको धारा १६७ बमोजिम प्रदेशका प्रदेश प्रमुखद्वारा नियुक्त हुन्छन्। सामान्यतः मुख्यमन्त्रीको पदावधि पाँच वर्षको हुन्छ।
मुख्यमन्त्री तथा मन्त्रीको पद रिक्त हुने अवस्था
नेपालको संविधानको धारा १६९ अनुसार देहायको कुनै अवस्थामा मुख्यमन्त्रीको पद रिक्त हुनेछ
(क) निजले प्रदेश प्रमुख समक्ष लिखित राजीनामा दिएमा, (ख) धारा १८८ बमोजिम विश्वासको प्रस्ताव पारित हुन नसकेमा वा निजको विरुद्ध अविश्वासको प्रस्ताव पारित भएमा, (ग) निज प्रदेश सभाको सदस्य नरहेमा, (घ) निजको मृत्यु भएमा ।
प्रदेशको मुख्यमन्त्रीको सपथ
"म, <मुख्यमन्त्रीको नाम>, ईश्वरको नाममा शपथ लिन्छु कि म नेपालको संविधानमा कानूनले स्थापित गरेबमोजिम साँचो आस्था र निष्ठा राख्नेछु, नेपालको सार्वभौमसत्ता र अखण्डतालाई कायम राख्नेछु, म इमानदारीपूर्वक गर्नेछु। नेपाल राज्यको मन्त्रीको हैसियतमा आफ्नो कर्तव्य इमान्दारीपूर्वक निर्वाह गर्छु र म संविधान र कानून बमोजिम सबै जनताको हक, डर, पक्षपाती, स्नेह वा अनाचार बिना नै काम गर्नेछु ।"
जेम्स टमकिन्स
जेम्स टमकिन्स (जन्म: २९ मार्च १९८९) एक अङ्ग्रेजी पेशेवर फुटबल खेलाडी हुन जसले अङ्ग्रेजी क्लब क्रिस्टल प्यालेसका लागि रक्षापंक्तिको रूपमा खेल्छन ।
बिग बोस
{| class="infobox" style="width: 21em;" {| class="collapsible" style="width:100%; background:transparent" ! style="background:#EFEFEF; text-align:center" colspan=2 | च्यानल
{| class="collapsible" style="width:100%; background:transparent" ! style="background:#EFEFEF; text-align:center" colspan=2 | वर्तमान मेजबान
बिग बोस (Big Boss) एक वास्तविकतामा आधारित भारतीय टेलीभिजन धारावाहिक हो । यसले बिग ब्रदर को अनुसरण गर्छ, जुन नेदरल्यान्डमा सबैभन्दा पहिले एंडेमोलले विकसित गरेको थियो ।
मार्क नोबेल
मार्क नोबेल (जन्म: ४ मार्च १९९२) एक अङ्ग्रेजी पेशेवर फुटबल खेलाडी हुन जसले अङ्ग्रेजी क्लब वेस्टह्याम युनाइटेड लागि मध्यपंक्तिको रूपमा खेल्छन् ।
प्यारजङ्ग थापा
प्यारजङ्ग थापा नेपाली सेनाका प्रधान सेनापति थिए। उनको कार्यकाल सन् २००३ देखि २००६ सम्म रह्यो। माओवादी द्वन्दकालमा प्रधान सेनापति भएका थिए।
परिवार
उनकी छोरी प्रज्ञाश्री थापाको विवाह भारतको बरोडाका राजकुमार प्रतापसिंह गायकवाड, संग्रामसिंह गायकवाडका छोरा, बरोडाका अन्तिम राजा फतेसिंहराव गायकवाडका भतिजासँग भएको थियो ।
महेश्वर पन्त
महेश्वर पन्त राजा पृथ्वीनारायण शाहको गुरु र पछि गएर सेनापति भएका थिए। जब विराज थापा मगरले नुवाकोटमाथि हमला गर्न हिचकिचाएका थिए, तब कालु पाण्डे सहित यिनलाई हमला गर्न पठाइयो। त्यो युद्धमा तयारीको कमीले गोरखालीहरूले पराजय भोग्नुपर्यो।
२००३ ओएफसी महिला च्याम्पियनसिप
२००३ महिला च्याम्पियनसिप वा ओएफसी महिला राष्ट्र कप, ओशेनिया फुटबल सङ्घद्वरा आयोजना गरिएको महिला राष्ट्रिय टोलीहरूको अन्तर्राष्ट्रिय फुटबल प्रतियोगिता हो जुन ५ अप्रिल देखि १३ अप्रिल २००३ सम्म अस्ट्रेलियामा आयोजित भएको थियो । यो प्रतियोगिता ओएफसी महिला राष्ट्र कपको ७ औँ संस्करण थियो ।
यो प्रतियोगिता १९-२९ नोभेम्बर २००२ मा आयोजना गरिने निर्धारित गरियता पनि प्रतियोगिताबाट अमेरिकी समोआ, ताहिती र टोंगा प्रतिस्पर्धाबाट हटेपछि यो स्थगित भएको थियो ।
यसको तालिकामा ७ वटा टोलीहरू सँग २ समुहमा बिभाजन गरियता पनि फिजी र भानुअटुलाई खेलबाट निकालिए पछि यो एक समुहमा र ५ वटा टोलीमा सिमित भएको थियो ।
१९९८ ओएफसी महिला च्याम्पियनसिप
१९९८ ओएफसी महिला च्याम्पियनसिप वा ओएफसी महिला राष्ट्र कप, ओशेनिया फुटबल सङ्घद्वरा आयोजना गरिएको महिला राष्ट्रिय टोलीहरूको अन्तर्राष्ट्रिय फुटबल प्रतियोगिता हो जुन ९ अक्टोबर १७ अक्टोबर १९९८ सम्म न्युजिल्यान्डको अकल्याण्डमामा आयोजित भएको थियो । यो प्रतियोगिता ओएफसी महिला राष्ट्र कपको छैटौँ संस्करण थियो । यसले १९९९ फिफा महिला विश्वकपको छनोटको रूपमा सेवा गरेको थियो ।
एलेक्स पिचर्ड
एलेक्स पिचर्ड (जन्म: ३ मे १९९३) एक अङ्ग्रेजी पेशेवर फुटबल खेलाडी हुन जसले अङ्ग्रेजी क्लब हडर्सफिल्ड टाउनका लागि आक्रमक मध्यपंक्तिको रूपमा खेल्दै आएका छन् । उनले इङ्ल्यान्ड यू-३० र यू-२३ राष्ट्रिय टिममा खेल्ने गरेका थिय ।
बाह्य कडीहरू
पिचर्डको युइएफए प्रोफाइल फुटहेडमा पिचर्डको आधिकारपक तथ्याङ्क प्रिमियर लिगको आधिकारिक वेबसाइटमा पिचर्डको प्रोफाइलप्रोफाइल
सेतो मछिन्द्ननाथ मन्दिर
सेतो मछिन्द्ननाथ मन्दिर (अङ्ग्रेजी: Seto Machhindranath Temple) काठमाडौँ उपत्यकामा अवस्थित एक मन्दिर हो।
तारे जमीन पर (२००७ चलचित्र)
तारे जमीन पर एक भारतीय चलचित्र हो ।
इन्डियन सुपर लिग गोल्डेन बुट
इन्डियन सुपर लिग गोल्डेन बुट एउटा फुटबल प्रतियोगिताको महत्त्वपूर्ण पुरस्कार हो । जुन प्रत्येक वर्षको इन्डियन सुपर लिग भर सर्वाधिक गोल गर्ने एक जना उत्कृष्ट फुटबल खेलाडीले प्राप्त गर्ने गर्दछ ।
यस पुरस्कार सन् २०१४ को सिजनमा मारूती सुजुकी कम्पनीले प्रायोजन गरेको थियो ।
पहिलो गोल्डेन बुट चेन्नाइ एफसीका ब्राजिलियन स्ट्राइकर इल्यानोले प्राप्त गरेका थिए । जसले पूरा सिजन भर ११ खेलमा कुल ८ गोल सहित १ गोल पास समेत गरेका थिए ।
जोधा अकबर (२००८ चलचित्र)
जोधा अकबर एक भारतीय चलचित्र हो ।
सोलानिन
सोलानिन (solanine) एक ग्ल्यकोअल्कलोइड विषादी वा बिसालु पर्दार्थ र चिज हो । यी फलफूल, आलु, गोलभेडा, भन्टा आदि इत्यादी मा पाइन्छ। जसले पखाला, बान्ता, रिंगटा, टाउको दुख्ने र अन्य रोगहरू निम्त्याउँछ । यो क्लोरोफिल को मात्रा धेरै भएको कारण आलु हरियो देखिन्छ । ४५ किलो ग्राम तौल भएको मानिसले करिव आधा किलो ग्राम हरियो आलु वा क्लोरोफिल युक्त चिज खायो भने उसलाई विभिन्न रोगहरूले एकै पटक आक्रमण गर्छ र उ बिरामी परि हाल्छ ।
लक्षण
लक्षण सामान्यतया ८ देखि १२ घण्टा अन्तर्ग्रहण उच्च-सोलानिन खाद्य पदार्थ खाएपछि यसको असर लग-भक ३० मिनेट सम्म हुन सक्छ।
सप्तरी १ (निर्वाचन क्षेत्र)
सप्तरी १ नेपालको सप्तरी जिल्लाको चार मध्येको एक निर्वाचन क्षेत्र हो। वि.सं. २०७४ भदौ १५ मा निर्वाचन क्षेत्र निर्धारण आयोगले नेपाल सरकारलाई प्रतिवेदन बुझाएपछि यो निर्वाचन क्षेत्र अस्तित्वमा आएको थियो।
सम्मिलित क्षेत्रहरू
सप्तरी १ निर्वाचन क्षेत्रभित्र सप्तकोशी नगरपालिका, अग्नीसाइर कृष्णासवरन गाउँपालिका, तिरहुत गाउँपालिका, कञ्चनरूप नगरपालिका र हनुमाननगर कंकालिनी नगरपालिका रहेको छ।
प्रदेश सभा खण्डहरू
मधेश प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
म्याट हार्डी
म्याथ्यु मुर हार्डी (जन्म: सन् १९९७४ सेप्टेम्बर २३) एक अमेरिकी व्यावसायिक कुस्ती खेलाडी हुन् जो हाल अमेरिका स्थित अल एलिट रेस्लिङ नामक एक कुस्ती सङ्घमा आवद्ध भई कुस्ती खेलिरहेका छन्। हार्डीले यसअघि टोटल नन स्टप एक्सन रेस्लिङ, इम्प्याक्ट रेस्लिङ, रिङ अफ अनर जस्ता कुस्ती सङ्घहरूमा कुस्ती खेलिसकेका छन् भने उनीले डब्ल्यूडब्ल्यूईमा प्रदर्शन गर्दा निकै ख्याति कमाउन सफल भएका थिए। उनी प्रायः आफ्नो भाई जेफ हार्डीको साथमा द हार्डी ब्वाइजको रूपमा प्रदर्शन गर्ने गर्छन्। हार्डीले विभिन्न कुस्ती सङ्घहरूमा लामो समयसम्म प्रदर्शन गर्द थुप्रै उपाधि तथा उपलब्धिहरू प्राप्त गरेका छन्। डब्ल्यूडब्ल्यूईसँगको आवद्ध पत्रमा हस्ताक्षर गर्नु अघि हार्डीले आफ्नो भाइ जेफसँग मिलेर एक कुस्ती सङ्गठनको स्थापना गरेका थिए जहाँ उनी र जोफले ट्याग टिम उपाधि, विश्व ह्याभिवेट उपाधि सहित थुप्रै प्रतियोगि सञ्चालन गरेका थिए।
हार्डी ख्याति तथा निकै लोकप्रियता कमाउन सफल कुस्ती खेलाडी मध्येका एक हुन् भने उनलाई थुप्रै कुस्ती खेलको निकै लामो समयदेखि अनुभव रहेको छ। हार्डीले सन् १९९२ मा मात्रै १८ वर्षको उमेर ट्राम्पोलिन रेस्लिङ सङ्घ नामक एक कुस्ती सङ्गठनमा अनुबन्धित भई कुस्ती कार्यजीवनको सुरुवात गरेका थिए भने उक्त सङ्घमा कुस्ती खेलेको केही महिनामै हार्डीको विश्व च्याम्पियनसिप रेस्लिङ नामक एक कुस्ती सङ्घमा पदोन्नति भएको थियो भने उनी त्यसबेला अपरिपक्व कुस्ती खेलाडीको रूपमा भित्रिएका थिए। सन् १९९४ मा हार्डीको डब्ल्यूडब्ल्यूएफसँगको (हाल डब्ल्यूडब्ल्यूई) ४ वर्षे आवद्ध पत्रका हस्ताक्षर गरेका थिए। सन् १०९४ मे २३ का दिन हार्डीले उक्त पदोन्नति अन्तर्गत रहेर उनको पहिलो खेल खेलेका थिए जहाँ उनी पराजित भएका थिए। सन् १९९८ मा हार्डीका दाजुभाइले कुस्ती खेलाडी लिटाको साथमा द हार्डी ब्वाइज नामक एक कुस्ती समूहको स्थापना गरेका थिए। सन् २००५ अप्रिल ११ का दिन हार्डी र उनका साथी राइनोको डब्ल्यूडब्ल्यूईसँगको आवद्ध म्याद सकिएपछि डब्ल्यूडब्ल्यूई छाडेका थिए भने उनले सोही वर्ष स्वतन्त्र सर्किट र रिङ अफ अनर नामक एक कुस्ती सङ्घमा आवद्ध भएका थिए। डब्ल्यूडब्ल्यूईबाट निस्कासित भएका हार्डी त्यसको केही महिना पछि पुनः डब्ल्यूडब्ल्यूईमा फर्किएबा थिए भने उनी फर्किएपछि उनी र एज बीच द्वन्द्वको सुरुवात भएको थियो। सन् २००४ देखि एकल प्रतिस्पर्धाहरूमा भाग लिएका हार्डी दाजुभाइहरू सन् २००७ मा पुनः हार्डी ब्वाइजको रूपमा प्रस्तुत हुन सुरु गरेका थिए। सन् २००८ अप्रिल २७ का दिन आयोजित ब्याकलास नामक एक वार्षिक कार्यक्रममा हार्डीले एमभिपीलाई पराजित गर्दै डब्ल्यूडब्ल्यूई संयुक्त राज्य उपाधि जित्न सफल भएका थिए। सन् २०१० मा हार्डी डब्ल्यूडब्ल्यूईबाट टिएनएमा सरुवा भएका थिए जहाँ उनी इमोर्टल्स नामक एक कुस्ती समूहको सदस्य बनेका थिए। सन् २०११ देखि सन् २०१७ सम्म हार्डीले स्वतन्त्र सर्किटमा कुस्ती खेलेका थिए भने त्यससँगसँगै उनले सन् २०१२ देखि सन् २०१४ मा रिङ अफ अनर, सन् २०१३ देखि सन् २०१८ मा ओमेगा रेस्लिङमा, सन् २०१४ देखि सन् २०१५ सम्म टिएनएमा कुस्ती खेलेका थिए। सन् २०१७ मा उनी भाइ जेफका साथमा डब्ल्यूडब्ल्यूईमा फिर्ता भएकम थिए भने सन् २०२० को सुरुवाती महिनामा उनी अल एलिट रेस्लिङमा आवद्ध भएका थिए।
हार्डी दाजुभाइको कट्टर कुस्ती खेलका कारण उनीहरू चर्चित बनेका थिए भने खासगरी उनीहरूको मेच, सिँढी र टेबुल कुस्ती खेलहरूमा सहभागिता जनाउने गरेका थिए। कुस्ती खेलाडी लिटासँगको सहकार्यमा उनीहरूकले आफ्नो कुस्ती टोलीको नाम टिम एक्सट्रिम राखेका थिए। म्याट र जेफले सुरुदेखिनै टोलीको रूपमा कुस्ती खेलेका कारण उनीहरूले हालसम्म डब्ल्यूडब्ल्यूई र अन्य पदोन्नतिहरूमा गरी कुल १२ पटक ट्याग टिम उपाधि जित्न सफल भएका छन्। म्याट र जेफको जोडीलाई हाल पनि टिम एक्सट्रिमको उपामा दिइन्छ। ट्याग टिम कुस्ती खेलाडीको रूपमा हार्डीले जेफ र अन्य कुस्ती खेलाडीहरूको साथमा १४ पटक विश्व ट्याग टिम उपाधि जितेका थिए जसमा ६ पटक डब्ल्यूडब्ल्यूएल विश्व ट्याग टिम उपाधि, ३ पटक डब्ल्युडब्ल्युई र ट्याग टिम उपाधि, १ पटक डब्ल्युडब्ल्युई स्म्याकडाउन ट्याग टिम उपाधि, १ पटक आरओएच विश्व ट्याग टिम उपाधि, १ पटक डब्ल्यूसिडब्ल्यूई ट्याग टिम उपाधि र २ पटक टिएनए विश्व ट्याग टिम उपाधि सामेल छन्। हार्डीले एकल कुस्ती खेलाडीको रूपमा २ पटक टिएनए विश्व ह्याभिवेट उपाधि र १ पटक इसिडब्ल्यू उपाधि जित्न सफल भएका थिए।
बाल्यकल
म्याट हार्डीको जन्म सन् १९७४ सेप्टेम्बर २३ का दिन संयुक्त राज्य अमेरिकाको उत्तर क्यारोलिनामा भएको थियो। उनी गिलबर्ट र रूबी हार्डीको सन्तान तथा कुस्ती खेलाडी म्याट हार्डीका भाइ हुन्। सन् १९८६ मा हार्डी मात्र ९ वर्षको छँदा उनकी आमाको क्यान्सरका कारण मृत्यु भएको थियो। हार्डीले विद्यालयमा पढाइ गर्दाको समयमा बास्केटबल खेल्ने गरेका थिए। हार्डीले बास्केटबल बाहेक क्याम्पसमा फुटबल पनि खेल्ने गरेका थिए। हार्डी उत्तर क्यारोलिनाको युनियन पाइन्स उच्च विद्यालयमा एक मेघावी छात्र थिए भने उनलाई मोरहेड पुरस्कारका लागि मनोनीत भएका थिए जुन क्यारोलिना विश्वविद्यालयले प्रदान गर्ने एक छात्रवृत्ति हो।  हार्डीले सार्लेटमा रहेको दक्षिण क्यारोलिना विश्वविद्यालयमा उच्च शिक्षा हासपल गर्नका लागि भर्ना भएका थिए।
अन्य सञ्चार माध्यम
सन् १९९९ मा म्याट र जेफ हार्डी द्याट सेभेन्टिज सो नामक एक टेलिभिजन कार्यक्रममा देखा पहिलोपटक देखा परेका थिए। सन् २००१ को सुरुवाती महिनाहरूमा म्याट र जेफ टफ इनफ नामक एक कार्यक्रममा पनि देखा परेका थिए। सन् २००२ फेब्रुअरी २५ का दिन हार्डी फियर फ्याक्टर नामक एक टेलिभिजन खेल कार्यक्रममा प्रतिस्पर्धीको रूपमा सहभागिता जनाएका थिए जहाँ उनको साथमा जेफ हार्डी सहित डब्ल्यूडब्ल्यूएफका अन्य पाँच खेलाडीहरू पनि सामेल थिए। सन् २००९ अक्टोबर १३ का दिन हार्डी स्केर टेक्टिस नामक एक टेलिभिजन कार्यक्रमको एक शृङ्खलामा देखा परेका थिए।  सन् २००१ मा म्याट, जेफ र लिटा स्टोन पत्रिकाको खेलकुद खण्डमा देखा परेका थिए। सन् २००३ मा म्याट र जेफले मिसेल क्रुगमेनको सहायतामा उनीहरूद्वारा रचित आत्मकथा सार्वजनिक गरेका थिए जुन पुस्तकको नाम द हार्डी ब्वाइज: एक्जिट २ इन्पायर रहेको थियो।
डब्ल्यूडब्ल्यूईको एक अंशको रूपमा, हार्डी डब्ल्यूडब्ल्यूईद्वारा प्रकाशित द हार्डी ब्वाइज: लिप अफ फेट (सन् २००१) र द लेडर म्याच (सन् २००७) नामक छोटो दस्तावेजमा देखा परेका थिए। टोटल नन स्टप एक्सेल रेस्लिङद्वारा प्रकाशित एनिग्मा: ल बेस्ट अफ जेफ हार्डी (सन् २००५) र प्रो रेस्लिङ्स अल्टिमेट इन्साइडर : द हार्डी ब्वाइज - प्रफ द ब्याकयार्ड टु द बिग टाइम (सन् २००५) मा पनि प्रस्तुत भएका थिए। सन् २००८ अप्रिल २९ का दिन डब्ल्यूडब्ल्यूईले "टुइस्ट अफ फेट": द म्याट एन्ड जेफ हार्डी स्टोन प्रकाशन गरेको थियो। जहाँ हार्डी दाजुभाइ ओमेगा रेस्लिङ र डब्ल्यूडब्ल्यूईमा खेलेका केही उत्कृष्ट खेलहरू समावेश थिए। हार्डी इन्टरनेट मार्फत सार्वजनिक गरिने द हार्डी सो नामक एक कार्यक्रममा पनि देखा परेका थिए जहाँ उनको साथमा उनका साथीहरूले पनि उपस्थिति जनाएका थिए।
हार्डी पहिलोपटक सन् २००० मा डब्ल्यूडब्ल्यूएफ रेसलमेनिया नामक एक भिडिओ खेल मार्फत खेल जगतमा पर्दापण गरेका थिए। उनी त्यसपछि डब्ल्यूडब्ल्यूएफ स्म्याकडाउन! २: नो योर रोल, डब्ल्यूडब्ल्यूएफ स्म्याकडाउन! जस्त ब्रिङ इट, डब्ल्यूडब्ल्यूई स्म्याकडाउन! सट योर माउग, डब्ल्यूडब्ल्यूई स्म्याकडाउन! हिअर कम्स द पेइन र डब्ल्यूडब्ल्यूई स्म्याकडाउन भर्सेस र मा देखा परेका थिए। उनी पछि सोही नामका अन्य खेल शृङ्खलाहरूमा पनि देखा परेका थिए जसमा डब्ल्यूडब्ल्यूई स्म्याकडाउन भर्सेस र २००७, डब्ल्यूडब्ल्यूई स्म्याकडाउन भर्सेस र २००८, डब्ल्यूडब्ल्यूई स्म्याकडाउन भर्सेस र २००९, डब्ल्यूडब्ल्यूई स्म्याकडाउन भर्सेस र २०१०, डब्ल्यूडब्ल्यूई स्म्याकडाउन भर्सेस र २०११ समावेश छन् भने सन् २०११ को खेल चाँही उनी टिएनएमा जानु भन्दा अगाडिको अन्तिम खेल थियो। सन् २०१७ मा डब्ल्यूडब्ल्यूईमा फिर्ता भएपछि उनी डब्ल्यूडब्ल्यूई २के१८ मा देखा परेका थिए भने सोही वर्षको सेप्टेम्बरमा जेफ हार्डी पनि खेलमा समावेश भएका थिए। सन् २०१८ अगस्ट ३० का दिन हार्डीले डब्ल्यूडब्ल्यूई २के२० नामक एक भिडिओ खेलमा उनलाई समावेश गराएका थिए।
व्यक्तिगत जीवन
हार्डी मार्टिन गार्नर, सानोन मुर र ग्रेगोरी हेल्म्सका हितैसी मित्र हुन् भने उनीहरूको सबै व्यावसायिक कुस्ती खेलाडी हुन्। हार्डीले समकक्षी लिटा नामले परिचि महिला कुस्ती खेलाडी एमी डुमास ६ वर्षसम्म प्रेम सम्बन्धमा रहेका थिए भने उनीहरूको भेट सन् १९९९ मा एनडब्ल्यूएको मिड एथलेटिक कार्यक्रममा भएको थियो। हार्डीको नजिकका साथी मध्ये एक, एज नामले परिचित आडम कोपलेन्ड र लिटा बीच प्रेम सम्बन्ध रहेको कुरा हार्डीले थाहा पाएपछि हार्डी र एमीको प्रेम सम्बन्ध सन् २००५ मा टुटेको थियो। हार्डी पछि एस्ली मिसारोसँग प्रेम सम्बन्धमा बाँधिएका थिए। सन् २०१३ अक्टोबर ५ का दिन हार्डीले रेबि स्काई नामक एक महिला कुस्ती खेलाडी तथा अभिनेत्रीसँग विवहा गरेकन थिए। उक्त दम्पतीको पहिलो सन्तानको रूपमा माक्सेलको जन्म सन् २०१५ जुन २३ का दिन भएको थियो। म्याट र रेबीको दोस्रो सन्तानको रूपमा उल्फग्याङ सेन्डरको जन्म सन् २०१७ जुन ८ का दिन भएको थियो। सन् २०१९ डिसेम्बर ४ मा रेबीले उनीहरूको तेस्रो सन्तानको रूपमा छोरालाई जन्म दिएकी थिइन्।
विन्डोज एक्सपी
विन्डोज एक्सपी अक्टुबर २००१मा प्रकाशित भएको थियो । जनवरी २००६ सम्म यसको ४० करोडभन्दा बढि प्रतिलिपि संसार-भरमा प्रयोग गरिएको थियो ।
अरुणा ईरानी
अरुणा ईरानी एक भारतीय चलचित्र क्षेत्रका एक बहुप्रसिद्ध अभिनेत्री हुन ।
खय्याम
खय्याम एक भारतीय चलचित्र क्षेत्रका एक बहुप्रसिद्ध संगीतकार हुन ।
ब्ल्याक (२००५ चलचित्र)
ब्ल्याक सञ्जय लीला भन्सालीद्वारा निर्देशित सन् २००५ को भारतीय हिन्दी भाषाको नाटक चलचित्र हो। यसमा रानी मुखर्जी र अमिताभ बच्चन अभिनीत छन्।
विश्वका प्रमुख भवन तथा स्थानहरू
=भारत=
ताजमहल
भारतको आग्रामा अवस्थित मुगल शासक शाह जहाँले बनाएको विशाल महल |
जामा मस्जिद
शाह जहाँद्वारा निर्मित दिल्लीमा अवस्थित भारतको सबभन्दा ठूलो मस्जिद |
राज घाट
दिल्लीको यमुना नदीको किनारमा रहेको महात्मा गान्धीको समाधी |
=अमेरिका=
पेण्टागन भवन
= नेपाल=
१९७० अफ्रिकी राष्ट्र कप
१९७० अफ्रिकी राष्ट्र कप अफ्रिकी फुटबल संघद्वरा आयोजित ७ अौँ संस्करणको अन्तर अफ्रिकी देशीय फुटबल च्याम्पियनसिप हो । यो सुडानमा आयोजित भएको थियो, यो प्रतीयोगिता ६ फेब्रुअरी १९७० मा शुरू भएर १६ फेब्रुअरीमा समाप्ति भएको थियो । यो प्रतिगोगिता सुडानले फाइनल खेलमा सुडानले धानालाइ हराउदै पहिलो पटक अफ्रिकी राष्ट्र कप जित्न सफल भएको थियो ।
छनोट हुन सफल राष्ट्रहरू
छनोट हुन सफल ८ टोलीहरू:
बाह्य कडीहरू
आरएसएसएसएफमा खेलहरूको तथ्याङ्क
जैथकको लडाइँ
जैथकको लडाइँ नेपाली सेनाहरू विरुद्ध नालापानीको लडाइँ पछि ईस्ट इन्डिया कम्पनीको ५३ औं डिभिजनद्वारा लडेको लडाइँ हो। नालापानीले दुवै पक्षलाई महँगो महँगो परेको थियो, तर पश्चिमको नाहान र जैथकमा भने उनीहरूले झनै पीडा भोग्नुपरेको थियो। त्यहाँ कमाण्डमा काजी अमरसिंह थापाका छोरा रणजोरसिंह थापा थिए। नाहानलाई असुरक्षित छोडिएको थियो। मेजर-जनरल मार्टिनडेल, जसले गिलेस्पीको सेनाको कमाण्ड ग्रहण गरेका थिए, वि.स. १८७२ असोज ९ मा नाहानलाई आफ्नो कब्जामा लिए र तुरुन्तै रणजोरसिंहको स्थानमा आक्रमणको तयारीमा लागे।
उक्त किल्लामा रणजोरसिंह र जसपाउ थापाको नेतृत्वमा तोप र गोलीको परवाह नगरी नेपाली फौजले उनीहरूमाथि आक्रमण गरे। नेपाली फौजको आक्रमणले धेरै अङ्ग्रेजहरू गिंडिए। अङ्ग्रेज फौज नेपालको आक्रमणबाट पराजित हुन पुगे र हनानतर्फ शरण लिन पुगे। यस युद्धपश्चातल अङ्ग्रेजहरूले त्यस क्षेत्रमा पुनःआक्रमण गर्न आँट नै गर्न सकेनन्।
लडाइँ
जैथकको यो पहिलो दिनको लडाइले बेलायतीहरूलाई तीन सयभन्दा बढी मानिस मारिए र घाइते भए र युद्धको लागि मार्टिनडेलको उत्साहलाई चिसो बनायो। डेढ महिनादेखि उनले नेपाली सेनाविरुद्ध थप पहल गर्न अस्वीकार गरे। यसरी फेब्रुअरीको मध्यमा, नेपाली सेनाले त्यसबेलासम्म चार बेलायती कमाण्डरहरूको सामना गरेको थियो, गिलेस्पी मरिसकेका थिए, मार्ले उजाड भइसकेका थिए, वुडलाई निष्क्रियतामा उत्पीडन गरिएको थियो, र मार्टिनडेल व्यावहारिक रूपमा अत्यधिक सतर्कताले असक्षम भएका थिए। यसले अक्टोलोनीलाई चाँडै आफ्नो क्षमता देखाउन र युद्धको मार्ग परिवर्तन गर्ने दृश्य सेट गर्‍यो।
एन्ड्रयु रोबर्टसन
एन्ड्रयु रोबर्टसन (जन्म: ४ मार्च १९९२) एक स्कटल्यान्का पेशेवर फुटबल खेलाडी हुन जसले अङ्ग्रेजी क्लब लिभरपुल र स्कटल्यान्ड राष्ट्रिय फुटबल टिमको लागि रक्षापंक्तिको रूपमा खेल्छन ।
बाह्य कडीहरू
सकरपुन्टरमा रोबर्टसनको प्रोफाइल इएफपिएनमा रोबर्टसनको जानाकारी
प्रतिबद्ध सम्बन्ध
प्रतिबद्ध सम्बन्ध भनेको प्रेम, विश्वास, इमानदारी, खुलापन, वा केही अन्य व्यवहारमा आधारित गर्ने एकअर्काप्रति सहमतिमा प्रतिबद्धतामा आधारित पारस्परिक सम्बन्ध हो। प्रतिबद्ध सम्बन्धका रूपहरूमा घनिष्ठ मित्रता, दीर्घकालीन सम्बन्ध, संलग्नता, विवाह, र नागरिक सङ्घहरू समावेश छन् ।
जेफ हार्डी
जेफ नेरो हार्डी (जन्म: ३१ अगस्ट १९७७) एक अमेरिकी व्यावसायिक कुस्ती खेलाडी, गायक, गीतकार, सङ्गीतकार तथा अभिनेता हुन्। हाल उनी डब्ल्युडब्ल्युई स्म्याकडाउनमा कार्यरत छन् जहाँ उनी जेफ हार्डीको नामले कुस्ती खेल्दछन्।
जेफ हार्डी डब्ल्यूडब्ल्यूईका निकै अनुभवी तथा उत्कृष्ट कुस्ती खेलाडी मध्ये एक मानिन्छन्। हार्डीले व्यावसायिक कुस्ती खेलको सुरुवात गरेपछि उनले टोटल नन स्टप एक्सन रेस्लिङ, रिङ अफ अनर, स्वतन्त्रता सर्किट, डब्ल्यूडब्ल्यूई जस्ता कुस्ती सङ्घहरूमा कुस्ती खेलिसकेका छन् भने उनी हाल डब्ल्यूडब्ल्यूईमा कार्यरत छन्। सानै उमेरदेखि कुस्ती खेल्न सुरु गरेका हार्डीले उनका दाजु म्याट हार्डीसँग ओमेगा रेस्लिङमा कुस्ती खेल्न सुरु गरेका थिए। सन् १९९४ मा हार्डी दाजुभाइलाई डब्ल्यूडब्ल्यूएफमा (हाल डब्ल्यूडब्ल्यूई) उनीहरूको प्रतिभाको आधारमा ल्याइएको थियो भने उनीहरूले सन् १९९४ मन डब्ल्यूडब्ल्यूएफसँगको ४ वर्षे सम्झौता पत्रमा हस्ताक्षर गरेका थिए। हार्डी दाजुभाइको कट्टर कुस्ती खेलका कारण उनीहरू चर्चित बनेका थिए भने खासगरी उनीहरूको मेच, सिँढी र टेबुल कुस्ती खेलहरूमा सहभागिता जनाउने गरेका थिए। कुस्ती खेलाडी लिटासँगको सहकार्यमा उनीहरूकले आफ्नो कुस्ती टोलीको नाम टिम एक्सट्रिम राखेका थिए। जेफ हार्डी र दाजु म्याट हार्डीले सुरुदेखिनै टोलीको रूपमा कुस्ती खेलेका कारण उनीहरूले हालसम्म डब्ल्यूडब्ल्यूई र टिएनएमा गरी कुल १२ पटक ट्याग टिम उपाधि जित्न सफल भएका छन्। म्याट र जेफको जोडीलाई हाल पनि टिम एक्सट्रिमको उपामा दिइन्छ भने उनीहरूको टोलीको नाम द हार्डी ब्वाइज हो।
हार्डीले उनको दाजु म्याटसँगको ट्याग टिम कुस्ती खेल सँगसँगै एकल प्रतिस्पर्धाहरूमा पनि लामो समयदेखि ख्याति कमाउँदै आएका छन्। सन् २००८ डिसेम्बर १४ का दिन आयोजित आर्मेजडन नामक एक वार्षिक कुस्ती कार्यक्रममा हार्डीले एकै खेलमा ट्रिपल एच र एजलाई पराजित गर्दै पहिलोपटक डब्ल्यूडब्ल्यूई उपाधि जित्न सफल भएका थिए। हार्डीले यसबाहेक ६ पटक विश्व उपाधिहरू जित्न सफल भएका छन् जहाँ उनले १ डब्ल्यूडब्ल्यूई उपाधि, २ डब्ल्यूडब्ल्यूई विश्व ह्याभिवेट उपाधि र ३ पटक टिएनए विश्व ह्याभिवेट उपाधि सामेल छन्। हार्डीले विश्व उपाधि बाहेक ५ पटक डब्ल्यूडब्ल्यूई अन्तरमहादेशीय उपाधि, ३ पटक डब्ल्यूडब्ल्यूई हार्डकोर उपाधि र १-१ पटक संयुक्त राज्य र डब्ल्यूडब्ल्यूई युरोपेली लाइट ह्याभिवेट उपाधि जितेका छन्। हार्डीले डब्ल्यूडब्ल्यूईमा १८औँ ट्रिपल क्राउन उपाधि र ९औँ ग्रान्ड स्लाम उपाधि जित्न सफल भएका थिए भने उनीले हालसम्म डब्ल्यूडब्ल्यूई, रिङ अफ अनर, टोटल नन स्टप एक्सन रेस्लिङमा गरी कुल २९ उपाधिहरू जित्न सफल भएका छन्।
हार्डी डब्ल्यूडब्ल्यूई र सम्पूर्ण कुस्ती जगत बाहिर एक सङ्गीतकार हुन् भने उनी विभिन्न समयहरूमा चित्रकला, मोटोक्रस र अन्य कार्यहरूमा संलग्न भएका थिए। हार्डी पेरोक्सह्वाई?जेन नामक एक साङ्गीतिक समूहका सङ्गीतिकार पनि हुन् भने उक्त साङ्गीतिक समूहले ३ साङ्गीतिक सङ्गालोहरू।बजारमा सार्वजनिक गरिसकेको छ। सन् २००३ मा हार्डी दाजुभाइले द हार्डी ब्वाइज नामक एक आत्मकथा लेखेका थिए भने उनीहरूद्वारा रचित उक्त पुस्तकले अमेरिकाको न्युयोर्क अधिक बिक्री हुन सफल भएको थियो।
बाल्यकाल
हार्डीको जन्म सन् १९७७ अगस्ट ३१ का दिन संयुक्त राज्य अमेरिकाको उत्तर क्यारोलिनामा भएको थियो। उनी गिलबर्ट र रूबी हार्डीको सन्तान तथा कुस्ती खेलाडी म्याट हार्डीका भाइ हुन्। सन् १९८६ मा हार्डी मात्र ९ वर्षको छँदा उनकी आमाको क्यान्सरका कारण मृत्यु भएको थियो। सानै उमेरदेखि खेलकुदमा रुचि राख्ने हार्डीले १२ वर्षको उमेरमा मोटोक्रस खेल खेल्न सुरु गरेका थिए भने १३ वर्षको उमेरमा उनी यामाहा वाइजेट-८० नामक एक मोटरसाइकल प्राप्त गरेका थिए।  उनी नौ कक्षामा छँदा उनले मोटरसाइकल दौडको एक प्रतियोगितामा सहभागिता जनाएका थिए। हार्डीले सानै उमेरदेखि बास्केटबल खेल पनि खेल्ने गरेका थिए तर मोटरसाइकलबाट लडेर दुर्घटना भएपश्चात् उनको पाखुरामा चोट लागेका कारण उनी बास्केटबल खेल्न असमर्थ बनेका थिए। उच्च विद्यालयहरूमा उनले फुटबल खेलहरू खेल्ने गरेका थिए भने उनी त्यतिबेला एक अपरिपक्व कुस्ती खेलाडीको रूपमा कुस्ती खेल जीवनको सुरुवात गरेका थिए। फुटबल र कुस्ती प्रति चाख राख्ने हार्डीले अन्ततः फुटबललाई त्यागी कुस्ती रोजेका थिए भने मात्र १५ वर्षको उमेरमा उनी कुस्ती क्षेत्रमा भित्रिसकेका थिए। विद्यालयमा छँदा उनलाई मनपर्ने विषयहरू कला र संयुक्त राज्य अमेरिकाको इतिहास थियो।
व्यक्तिगत जीवन
सन् १९९९ मा हार्डी ब्वाइजले पहिलो डब्ल्यूडब्ल्यूएफ ट्याग टिम उपाधि जितेको छोटो समयमा जेफ र उनको प्रेमिमा बेथ ब्रिटको भेट भएको थियो। हार्डी दाजुभाइ दक्षिणी पाइन्स, उत्तर क्यारोलिनाको एक क्लबका जेफ र बेथको भेट भएको थियो। सन् २००८ मार्च १५ का दिन हार्डीको घर आग्लागीबाट ध्वस्त भएको सूचना आएको थियो भने त्यससमय हार्डी र उनको प्रेमिका घरमा नभएका कारण हार्डीको कुकुर ज्याकको मृत्यु भएको थियो। सन् २००८ को अक्टोबर महिनामा हार्डीले सोही स्थानमा घर बनाएका थियो भने घर निर्माणको काम सन् २००९ को जनवरीमा समाप्त भएको थियो। सन् २०१० को अगस्टमा हार्डीले उनको प्रेमिका गर्भवती भएको घोषणा गरेका थिए भने सन् २०१० अक्टोबर १९ का दिन दम्पतीको पहिरो सन्तानको रूपमा रुबी क्लेयरको जन्म भएको थियो। सन् २०१५ डिसेम्बर ३१ का दिन दम्पतीको दोस्रो सन्तानको रूपमा छोरी निरा हार्डीको जन्म भएको थियो।   सन् २०११ मार्च ९ का दिन हार्डीले ब्रिटसँग विवहा गरेका थिए।